**OPIS PREDMETU ZÁKAZKY**

**Predmetom zákazky je odplatné zabezpečenie stravovania zamestnancov Pôdohospodárskej platobnej agentúry formou stravných poukážok s ochrannými prvkami, v zmluvných stravovacích zariadeniach uchádzača na základe akceptovania stravných poukážok uchádzača a v lokalitách, uvedených verejným obstarávateľom.**

1. Predpokladané množstvo stravných poukážok počas trvania Rámcovej dohody je **163800 ks** v nominálnej hodnote stravnej poukážky **4,30 EUR** v súlade so zákonom č. 283/2002 Z. z. o cestovných náhradách v znení neskorších predpisov, rozhodnutím verejného obstarávateľa a podľa aktuálneho počtu zamestnancov verejného obstarávateľa.

2. Nominálna hodnota stravných poukážok a predpokladané množstvo stravných poukážok sa môže meniť v závislosti od zmien v záväzných právnych predpisoch, rozhodnutím verejného obstarávateľa a organizačných zmien objednávateľa. Nominálna hodnota stravných poukážok môže byť aj nižšia alebo vyššia ako je uvedená nominálna hodnota v bode 1.

3. Stravné poukážky musia obsahovať názov a logo uchádzača, nominálnu hodnotu, kalendárny rok platnosti, číselný alebo čiarový kód a minimálne 4 ochranné prvky proti falšovaniu, používanými pre tlač dokladov a cenných papierov. Na stravných poukážkach musí byť uvedené aj poučenie pre spotrebiteľa, upravujúce možnosť ich použitia.

4. Na predmet zákazky bude uzavretá Rámcová dohoda. Objednávanie stravných poukážok počas platnosti rámcovej dohody sa bude realizovať formou záväzných objednávok, vystavených elektronicky verejným obstarávateľom.

5. Termín poskytovania stravovania sa požaduje priebežne po dobu platnosti Rámcovej dohody. Termín dodania stravných poukážok je najneskôr do 2 pracovných dní od doručenia záväzných objednávok verejného obstarávateľa uchádzačovi.

6. Objednávky budú uchádzačovi štandardne zasielané raz za kalendárny mesiac, avšak verejný obstarávateľ si môže v prípade potreby stravné poukážky objednať aj kedykoľvek v priebehu mesiaca bez obmedzenia počtu stravných poukážok. Uchádzač je povinný dodávať stravné lístky balené po 500 ks ( v závislosti od konkrétneho množstva, uvedeného v príslušnej objednávke), pričom každých 100 ks a 20 ks musia byť oddelené vhodnými farebnými rozdeľovačmi.

7. Stravné poukážky slúžia na zabezpečenie stravovania podľa § 152 zákona č. 311/2001 Z. z. Zákonníka práce v znení neskorších predpisov a § 104 zákona č. 55/2017 Z. z. o štátnej službe a o zmene a doplnení niektorých zákonov.

8. Pod pojmom poskytovanie stravovanie sa rozumie podávanie teplého jedla, najmä tepelne upraveného hlavného jedla, vrátane polievky a vhodného nealkoholického nápoja. Stravovacím zariadením sa rozumie zariadenie s obsluhou, alebo bez obsluhy s možnosťou stolovania.

9. Uchádzač je povinný zabezpečovať akceptáciu stravných poukážok v mestách: Bratislava, Trnava, Trenčín, Žilina, Dolný Kubín, Prešov, Poprad, Košice, Michalovce, Rimavská Sobota, Zvolen, Nitra, Nové Zámky, Dunajská Streda, Levice sieťou stravovacích zariadení v min. počte 5 a akceptáciu stravných poukážok v sieti svojich zmluvných partnerov na území Slovenskej republiky. Uchádzač je na tento účel povinný v ponuke predložiť aktuálny zoznam zmluvných stravovacích zariadení, z ktorého bude zrejmé, že akceptujú jeho stravné poukážky v lokalitách uvedených v tomto bode a spĺňajú podmienky zákona, uvedeného v bode 7 a sú schopné zamestnancom verejného obstarávateľa za jeho stravné poukážky poskytnúť stravovanie v čase jeho obedňajšej prestávky a to v pracovných dňoch od 11:00 hod. do 14:00 hod. Uchádzač je povinný tento zoznam aktualizovať vždy k poslednému dňu príslušného kalendárneho polroka, alebo na vyžiadanie verejného obstarávateľa.

10. V zozname zmluvných stravovacích zariadení nesmú byť uvedené:

- stravovacie zariadenie typu Pizzeria, ak sa v nich nepodávajú okrem pizze aj iné hlavné jedlá,

- stravovacie zariadenia, ktoré poskytujú stravovanie len pre svojich interných zamestnancov – stravovanie pre zamestnancov verejného obstarávateľa nie je v týchto zariadeniach možné,

- stravovacie zariadenia, v ktorých sa strava vydáva cez okienko na ulicu,

- stravovacie zariadenia, v ktorých je možné za stravné poukážky kúpiť, napr. samostatné potraviny, nealko, cigarety a iný rozličný tovar,

- stravovacie zariadenia, v ktorých sa predávajú hamburgery, pizza, langoše, hot-dogy a polotovary ohrievané v mikrovlnnej rúre, napr. párky.

11. Verejný obstarávateľ si vyhradzuje právo zmeniť výšku nominálnej hodnoty stravnej poukážky v závislosti od zmien príslušných právnych predpisov, ako aj v súlade s jeho rozpočtovými možnosťami.

12. Uchádzač je povinný od verejného obstarávateľa spätne odkúpiť stravné poukážky (lístky) najneskôr do 31. januára roka nasledujúceho po roku vyznačenom na stravnom poukážke (lístku) a uhradiť mu späť finančnú čiastku zodpovedajúcu sume, ktorú verejný obstarávateľ za stravné poukážky (lístky) zaplatil. V súvislosti s vrátením nepoužitých stravných lístkov nevzniká uchádzačovi právo na storno poplatky ani na náhradu iných nákladov.

13. Stravné poukážky (lístky) dodané verejnému obstarávateľovi v mesiacoch november a december príslušného kalendárneho roka musia byť vydané s platnosťou do konca nasledujúceho kalendárneho roka.

14. Miesta objednávania stravných poukážok spolu s fakturačnými adresami a určenia lokalít dodania stravných poukážok verejný obstarávateľ uvádza v tejto tabuľke, ktorá je súčasťou rámcovej dohody:

|  |  |  |  |
| --- | --- | --- | --- |
|   | **Mesto** | **PSČ** | **Adresa doručenia stravných poukážok** |
| 1 | **Bratislava-ústredie** | 815 26 | Hraničná 12  |
| 2 | **Dunajská Streda** | 929 01 | Korzo Bélu Bartóka 789/3 |
| 3 | **Trnava** | 917 01 | Vajanského 22 |
| 4 | **Trenčín** | 911 50 | Námestie Sv. Anny 7 |
| 5 | **Dolný Kubín** | 026 01 | ul. Jána Ťatliaka 2051/8 |
| 6 | **Žilina** | 011 58 | Bôrická cesta 103 |
| 7 | **Levice** | 934 01 | Dopravná 14 |
| 8 | **Nitra** | 949 10 | Akademická 4 |
| 9 | **Nové Zámky** | 940 01 | SNP 3 |
| 10 | **Rimavská Sobota** | 979 01 | Družstevná 1 |
| 11 | **Zvolen** | 960 01 | Nám. Slov. národného povstania 50 |
| 12 | **Poprad** | 058 01 | Kežmarská 9 |
| 13 | **Prešov** | 080 72 | Masarykova 10 |
| 14 | **Košice** | 040 11  | Moldavská 12 |
| 15 | **Michalovce** | 071 01 | Plynárenská 4 |